
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός διερεύνησης καταγγελιών της Ρυθμι¬ 
στικής Αρχής Λιμένων. 

2 Κανονισμός Ακροάσεων Προσώπων και Επιχειρή¬ 
σεων της Ρυθμιστικής Αρχής Λιμένων. 

3 Ίδρυση Λαογραφικού Μουσείου και Αρχείου 
στο Τμήμα Φιλολογίας της Φιλοσοφικής Σχολής 
και έγκριση του εσωτερικού κανονισμού λει¬ 
τουργίας του. 


ΑΠΟΦΑΣΕΙΣ 

Αριθμ. 330 _ (1) 

Κανονισμός διερεύνησης καταγγελιών της Ρυθ¬ 
μιστικής Αρχής Λιμένων. 

Η ΡΥΘΜΙΣΤΙΚΗ ΑΡΧΗ ΛΙΜΕΝΩΝ 

Έχοντας υπόψη: 

1. Τις διατάξεις των άρθρων 108 έως 126 και 132 και 
ειδικότερα του άρθρου 114 του ν. 4389/2016 «Επείγου¬ 
σες διατάξεις για την εφαρμογή της συμφωνίας δημο¬ 
σιονομικών στόχων και διαρθρωτικών μεταρρυθμίσεων 
και άλλες διατάξεις», (Α' 94). 

2. Τις διατάξεις του προεδρικού διατάγματος 19/2016 
«Κανονισμός Λειτουργίας και Οργάνωση Υπηρεσιών της 
Ρυθμιστικής Αρχής Λιμένων (Ρ.Α.Λ.)», (Α' 28). 

3. Τις διατάξειςτου ν. 2690/1999 «Κύρωση του Κώδικα 
Διοικητικής Διαδικασίας και άλλες διατάξεις», (Α' 45). 

4. Την υπ' αριθμ. 2004/Θ 101/05 Ανακοίνωση της Επι¬ 
τροπής περί χειρισμού των καταγγελιών από την Επι¬ 
τροπή βάσει των άρθρων 81 και 82 της Συνθήκης Ε.Κ. 

5. Την απόφαση 20/2017 της Ρ.Α.Λ. για έγκριση του 
Κανονισμού Διερεύνησης Καταγγελιών της Ρυθμιστικής 
Αρχής Λιμένων. 

6. Το γεγονός ότι από την εφαρμογή του παρόντος 
δεν προκαλείται δαπάνη σε βάρος του κρατικού προϋ¬ 
πολογισμού. 

Εκδίδει τον παρόντα Κανονισμό, οι διατάξεις του 
οποίου έχουν ως ακολούθως: 


Άρθρο 1 

Αντικείμενο 

Αντικείμενο του παρόντος κανονισμού είναι η διαδικα¬ 
σία διερεύνησης κάθε καταγγελίας που κατατίθεται στην 
Ρ.Α.Λ. από φυσικό ή νομικό πρόσωπο για παραβάσεις 
σχετικά με θέματα που άπτονται των αρμοδιοτήτων της 
Ρ.Α.Λ., όπως αυτές ορίζονται στα άρθρα του ν. 4389/2016. 

Άρθρο 2 

Τύπος - Περιεχόμενο 

Η καταγγελία μπορεί να είναι έγγραφη επώνυμη ή 
ανώνυμη, ή προφορική επώνυμη. 

1. Επώνυμη έγγραφη καταγγελία 

Η έγγραφη καταγγελία πρέπει να περιέχει συγκεκριμέ¬ 
να πληροφοριακά στοιχεία. Ο καταγγέλλων οφείλει να 
υποβάλλει πληροφορίες σχετικά με: 

α. Πλήρη στοιχεία ταυτότητας του καταγγέλλοντος 
φυσικού ή νομικού προσώπου ή της ένωσης προσώπων 
ή των νομίμων εκπροσώπων αυτών. 

β. Την ιδιότητα των καταγγελλόντων και τα στοιχεία 
επικοινωνίας μαζί τους, όπως: πλήρη διεύθυνση κατοι¬ 
κίας ή έδρας (οδό, αριθμό, πόλη, ταχυδρομικό κώδικα), 
τηλέφωνο, φαξ και διεύθυνση ηλεκτρονικού ταχυδρο¬ 
μείου. 

γ. Την ταυτότητα και την δραστηριότητα των καταγ¬ 
γελλόμενων. 

δ. Λεπτομερή περιγραφή των πραγματικών περιστατι¬ 
κών, τα οποία κατά την άποψη του συνιστούν παράβαση 
που εμπίπτει στις αρμοδιότητες της Ρ.Α.Λ., καθώς και την 
γεωγραφική θέση της καταγγελλόμενης συμπεριφοράς. 

ε.Τα διαθέσιμα αποδεικτικά στοιχεία τα οποία οφείλει 
επίσης να παραθέτει με κάθε δυνατή λεπτομέρεια. 

στ. Συνοπτική περιγραφή της βλάβης του καταγγέλ- 
λοντος καθώς και του αιτήματος του οποίου ζητείται 
ικανοποίηση. 

ζ. Προηγούμενες ή τρέχουσες τυχόν διαδικασίες εξω¬ 
δικαστικές ή δικαστικές ή εκκρεμείς ενώπιον Δημοσίων 
Αρχών για το ίδιο θέμα. 

Οποιοδήποτε αναγκαίο στοιχείο για την έρευνα μπορεί 
να ζητηθεί υπηρεσιακά και μετά την υποβολή της καταγ¬ 
γελίας, ο φάκελος της οποίας δύναται να συμπληρώνεται 
με επιπρόσθετα σχετικά στοιχεία ή με συμπληρωματική 
αναφορά. Η άρνηση ή η παράλειψη υποβολής συμπλη- 

ρωματικών στοιχείων, τα οποία ζητούνται υπηρεσιακά 
από τον καταγγέλλοντα ως κρίσιμα και απολύτως απα¬ 
ραίτητα για τη διερεύνηση της αναφοράς του, μπορεί να 
οδηγήσει στην αρχειοθέτηση της υπόθεσης. 

2. Ανώνυμη έγγραφη καταγγελία 

Η ανώνυμη καταγγελία μπορεί να είναι μόνο έγγραφη 
και πρέπει να περιέχει τα πληροφοριακά στοιχεία της πα¬ 
ραγράφου 1 του παρόντος άρθρου, εξαιρουμένων των 
στοιχείων της ταυτότητας του, όπως αυτά ορίζονται στα 
στοιχεία α'και β'αυτής. Στην περίπτωση καταγγελίας με 
αίτημα ανωνυμίας ή υποβολής πληροφοριών για εικαζό¬ 
μενες παραβάσεις σχετικά με θέματα αρμοδιότητας της 
Ρ.Α.Λ. από πρόσωπο που δεν επιθυμεί να αποκαλυφθεί 
η ταυτότητα του, η Ρ.Α.Λ. υποχρεούται να σέβεται το αί¬ 
τημα τήρησης της ανωνυμίας. 

3. Προφορική καταγγελία 

Η προφορική καταγγελία είναι επώνυμη και έχει ισχύ, 
όταν αναπτυχθεί ενώπιον τουλάχιστον δύο μελών της 
Ρ.Α.Λ., ή όταν ο καταγγέλλων δεχθεί να την διατυπώσει 
και να ηχογραφηθεί στη Ρ.Α.Λ. 

Η επώνυμη προφορική καταγγελία πρέπει να περιέ¬ 
χει τα πληροφοριακά στοιχεία της παραγράφου 1 του 
παρόντος άρθρου. 

Άρθρο 3 

Διαβαθμισμένα στοιχεία - 

Πρόσβαση στο φάκελο της υπόθεσης 

1. Τα συναφή με την καταγγελία στοιχεία που συλλέγει 
η αρμόδια Διεύθυνση κατά τη διερεύνηση αυτής αποτε¬ 
λούν τμήμα του φακέλου της υπόθεσης. 

2. Στις περιπτώσεις υποβολής ή συλλογής πληροφο¬ 
ριών, τα φυσικά ή νομικά πρόσωπα, τα οποία υποβάλουν 
ή από τα οποία συλλέγονται οι πληροφορίες, μπορούν να 
προσδιορίζουν, αιτιολογημένα με αίτημα εμπιστευτικής 
αντιμετώπισης, τις πληροφορίες, τα έγγραφα και τα μέρη 
των εγγράφων που περιέχουν απόρρητα στοιχεία, και τα 
προσκομίζουν σε χωριστή εμπιστευτική εκδοχή. 

3. Σε περίπτωση διαφωνίας με το αίτημα εμπιστευτι- 
κής αντιμετώπισης, η Ρ.Α.Λ. γνωστοποιεί εγγράφως στον 
αιτούντα την πρόθεση της για αποκάλυψη των πληρο¬ 
φοριών, εκθέτει τους σχετικούς λόγους και τάσσει προ¬ 
θεσμία εντός της οποίας ο αϊτών μπορεί να αποστείλει 
εγγράφως τις απόψεις του. Εάν μετά την υποβολή των 
απόψεων αυτών εξακολουθεί να υφίσταται διαφωνία, ο 
Πρόεδρος της Ρ.Α.Λ. αποφασίζει για το χαρακτηρισμό 
του εγγράφου ή της πληροφορίας ως απορρήτου ή μη. 

4. Οι πληροφορίες, τα έγγραφα και τα μέρη των εγ¬ 
γράφων, για τα οποία δεν υποβλήθηκε αιτιολογημένη 
αίτηση εμπιστευτικής αντιμετώπισης, θεωρούνται ως 
μη απόρρητα. 

5. Σε κάθε περίπτωση ο Πρόεδρος της Ρ.Α.Λ., έχει την 
διακριτική ευχέρεια να διαβαθμίσει τον τύπο εμπιστευ¬ 
τικότητας των εγγράφων ή πληροφοριών που περιέρ¬ 
χονται στην Ρ.Α.Λ. μέσω της καταγγελίας, σε περίπτωση 
έλλειψης σχετικού αιτήματος από τον καταγγέλλοντα. 

6. Εφόσον κατά τη σύνταξη εισήγησης κρίνεται ανα¬ 
γκαία η χρήση εγγράφων που περιέχουν απόρρητα στοι¬ 
χεία επιχειρήσεων, για τη στοιχειοθέτηση ή μη παράβα¬ 
σης, τα στοιχεία αυτά περιλαμβάνονται στην εισήγηση. 


7. Οι τρίτοι δεν έχουν δικαίωμα πρόσβασης στους 
φακέλους των εκκρεμών υποθέσεων. Κατά τα λοιπά, ως 
προς τα πρόσωπα αυτά, εφαρμόζονται οι διατάξεις του 
Κώδικα Διοικητικής Διαδικασίας. 

Άρθρο 4 

Τρόπος υποβολής 

Στην περίπτωση επώνυμης έγγραφης καταγγελίας, 
αυτή φέρει την υπογραφή και τα νομιμοποιητικά στοι¬ 
χεία του καταγγέλλοντος και μαζί με τα απαριθμούμενα 
συνοδεύοντα έγγραφα, υποβάλλεται στην Ρ.Α.Λ. λαμβά- 
νοντας αριθμό πρωτοκόλλου, αποδεικτικό του οποίου 
δίδεται στον καταγγέλλοντα. 

Στην περίπτωση ανώνυμης έγγραφης καταγγελίας, 
αυτή υποβάλλεται στην Ρ.Α.Λ. με οποιοδήποτε μέσο και 
λαμβάνει αριθμό πρωτοκόλλου. 

Η προφορική καταγγελία δεν λαμβάνει αριθμό πρω¬ 
τοκόλλου. 

Άρθρο 5 

Καταχώριση - Αξιολόγηση καταγγελίας 

1. Η καταγγελία καταχωρείται σε ειδικό βιβλίο και αξιο¬ 
λογείται από την Ρ.Α.Λ. το αργότερο εντός χρονικού δια¬ 
στήματος πέντε (5) μηνών από την υποβολή της. Προς το 
σκοπό αυτό διαβιβάζεται με πράξη του Προέδρου της Ρ.ΑΛ. 
η καταγγελία σε εισηγητή, ο οποίος μετά την διεξαγωγή 
σχετικής έρευνας υποβάλλει την εισήγηση του στη Ρ.Α.Λ. 

2. Η Ρ.Α.Λ. με απόφαση της, αξιολογεί αν τα στοιχεία 
και οι ισχυρισμοί που τίθενται υπόψη της από τον καταγ- 
γέλλοντα συνιστούν ενδείξεις παράβασης. 

Αν από την αξιολόγηση αυτή δεν προκύπτουν ενδεί¬ 
ξεις παράβασης, ή αν η καταγγελία κρίνεται προφανώς 
αβάσιμη ή αόριστη ή ότι ασκήθηκε κατά τρόπο καταχρη¬ 
στικό, τίθεται με απόφαση της Ρ.Α.Λ. στο αρχείο. 

3. Καταγγελίες περί θεμάτων που δεν εμπίπτουν 
στις αρμοδιότητες της Ρ.Α.Λ. με βάση τις διατάξεις των 
άρθρων 112 και 113 του ν. 4389/2016 ή της εκάστοτε 
ισχύουσας για τις αρμοδιότητες της Ρ.Α.Λ. νομοθεσίας, 
τίθενται στο αρχείο με πράξη του Προέδρου της ύστερα 
από εισήγηση της αρμόδιας οργανικής μονάδας. 

4. Η προθεσμία κρίσης για το αν η καταγγελία εμπίπτει 
στις αρμοδιότητες της Ρ.Α.Λ. είναι πέντε (5) μήνες από 
την υποβολή της. 

Εάν κατά την αξιολόγηση προκόψει ότι η καταγγε¬ 
λία εμπίπτει στις αρμοδιότητες άλλης ανεξάρτητης ή 
διοικητικής ή δικαστικής αρχής, η Ρ.Α.Λ. οφείλει να την 
διαβιβάσει αρμοδίως εντός της ανωτέρω προθεσμίας 
των πέντε(5) μηνών. 

5. Με απόφαση της Ρ.Α.Λ. είναι δυνατόν να καθιερωθεί 
σύστημα κριτηρίων, λαμβάνονταςυπ'όψιντη σοβαρότητα 
ή τον επείγοντα χαρακτήρα υποθέσεων, ούτως ώστε να διε- 
νεργείται κατά προτεραιότητα η εξέταση των καταγγελιών. 

6. Μέχρι την στελέχωση των αρμοδίων οργανικών 
μονάδων της Ρ.Α.Λ. η ανωτέρω αξιολόγηση γίνεται με 
πράξη της Ρ.Α.Λ. 

Άρθρο 6 

Συνδρομή 

1. Με σκοπό την αποτελεσματική διερεύνηση των 
υποβαλλομένων καταγγελιών, ο Πρόεδρος της Ρ.Α.Λ. ή 

ο εξουσιοδοτημένος από αυτόν Αντιπρόεδρος μπορεί 
να ζητά εγγράφως πληροφορίες ή στοιχεία σχετικά με 
το καταγγελλόμενο θέμα, από επιχειρήσεις, ενώσεις επι¬ 
χειρήσεων ή άλλα φυσικά ή νομικά πρόσωπα ή δημόσιες 
ή άλλες αρχές. 

Στο εν λόγω έγγραφο, υποχρεωτικά αναφέρονται οι 
νομοθετικές διατάξεις που θεμελιώνουν το αίτημα, ο 
σκοπός του αιτήματος, καθώς και η προθεσμία που τάσ¬ 
σεται στους αποδέκτες για την παροχή των πληροφορι¬ 
ών ή των στοιχείων, ή οποία είναι τουλάχιστον πέντε(5) 
εργασίμων ημερών. 

Οι αποδέκτες του αιτήματος υποχρεούται σε άμεση, 
πλήρη και ακριβή παροχή των πληροφοριών ή των στοι¬ 
χείων που ζητούνται. 

2. Με την επιφύλαξη ειδικών νόμων που καθιερώνουν 
υποχρέωση εχεμύθειας ή το τραπεζικό απόρρητο, όλες 
οι δημόσιες αρχές και τα Νομικά Πρόσωπα Δημοσίου Δι¬ 
καίου, υπέχουν υποχρέωση να παρέχουν πληροφορίες 
και να συνδράμουν την Ρ.Α.Λ. και τους εντεταλμένους 
υπαλλήλους της κατά την εκτέλεση των καθηκόντων τους. 

3. Δεν υπέχουν υποχρέωση παροχής πληροφοριών 
τα πρόσωπα που εξετάζονται ως μάρτυρες σε ποινικές 
δίκες. 

Άρθρο 7 

Παραίτηση από καταγγελία 

1. Παραίτηση από καταγγελία είναι δυνατή καθ'όλη τη 
διάρκεια διερεύνησηςτης υπόθεσης. Για το παραδεκτό 
της παραίτησης απαιτείται έγγραφη δήλωση του καταγ- 
γέλλοντος ή εκπροσώπου αυτού, ειδικώς προς τούτο 
εξουσιοδοτημένου. 

2. Σε οποιοδήποτε στάδιο της διαδικασίας και αν υπο¬ 
βάλλεται η παραίτηση, αυτή δύναται να γίνει δεκτή από 
την Ρ.Α.Α., μόνον έπειτα από τη συναίνεση αυτού κατά 
του οποίου στρέφεται η καταγγελία. 

3. Η υποβολή δήλωσης παραίτησης δεν διακόπτει αυ¬ 
τοδίκαια τη διαδικασία. Αν η παραίτηση υποβάλλεται 
στην Ρ.Α.Λ. ο Πρόεδρος της Ρ.Α.Λ., έπειτα από εισήγηση 
της Διεύθυνσης, αποφασίζει, αν η διερεύνηση της υπό¬ 
θεσης θα τερματισθεί και η υπόθεση θα τεθεί στο αρχείο 
ή αν αυτή θα κρατηθεί αυτεπαγγέλτως, ωσάν να μην είχε 
υποβληθεί η παραίτηση. 

4. Ανάκληση της παραίτησης δεν επιτρέπεται, ενώ είναι 
ανίσχυρη παραίτηση υπό όρο ή αίρεση. 

5. Οι διατάξεις του παρόντος άρθρου δεν κωλύουν την 
Ρ.Α.Λ. να επανεξετάσει υπόθεση που τέθηκε στο αρχείο 
της. 

Άρθρο 8 

Διευθέτηση διαφορών 

Στην περίπτωση του άρθρου 113 παρ. 1 εδάφιο δ'του 
ν. 4389/2016, ή σε οποιαδήποτε περίπτωση που η Ρ.Α.Λ. 
καλείται να ασκήσει διαμεσολαβητικό ή κατόπιν καταγ¬ 
γελίας, αποφασιστικό ρόλο στην επίλυση διαφορών 
μεταξύ χρηστών και φορέων διαχείρισης των λιμένων, 
θεσπίζεται Διαδικασία Διευθέτησης των Διαφορών ως 
ακολούθως: 

α) Η Ρ.Α.Λ. στο πλαίσιο της διαμεσολαβητικής της 
αρμοδιότητας, καλεί τον καταγγέλλοντα και τον καταγ¬ 


γελλόμενο να υπαχθούν στην διαδικασία του παρόντος 
άρθρου. 

β) Τα ενδιαφερόμενο μέρη δηλώνουν εγγράφως προς 
την Ρ.Α.Λ., εντός προθεσμίας δεκαπέντε (15) ημερών, ότι 
επιθυμούν να επιλυθούν οι διαφορές που μνημονεύονται 
στην υποβληθείσα καταγγελία από την Ρ.Α.Λ. 

γ) Στη συνέχεια, ο Πρόεδρος της Ρ.Α.Λ. εξουσιοδοτεί 
τον Εισηγητή που του έχει ανατεθεί η εισήγηση του θέμα¬ 
τος, να διεξάγει διμερείς συσκέψεις με τα ενδιαφερόμενα 
μέρη προς τυχόν διευθέτηση της υπόθεσης. 

δ) Ο αρμόδιος Εισηγητής καθορίζει τον τρόπο διεξα¬ 
γωγής των σχετικών συσκέψεων, στις οποίες συμμετέ¬ 
χουν τα ενδιαφερόμενα μέρη, ενημερώνοντας την Ρ.Α.Λ. 
για την πρόοδο αυτών. 

ε) Όταν διαπιστωθεί ότι έχει επιτευχθεί επαρκής και 
ουσιαστική πρόοδος προς διευθέτηση της διαφοράς, 
η Ρ.Α.Λ. καλεί τα ενδιαφερόμενα μέρη να υποβάλουν 
εγγράφως τις προτάσεις τους για την διευθέτηση της 
διαφοράς, εντός προθεσμίας τριάντα (30) ημερών 
από την κοινοποίηση της πρόσκλησης της Ρ.Α.Λ. 
Η προθεσμία αυτή μπορεί να παραταθεί από τον 
Πρόεδρο της Ρ.Α.Λ. έως δεκαπέντε (15) ημέρες κατό¬ 
πιν αιτιολογημένου αιτήματος του ενδιαφερομένου 
μέρους. Στην περίπτωση μη υποβολής προτάσεων, 
τεκμαίρεται ότι η διαδικασία διευθέτησης της δια¬ 
φοράς τερματίζεται. 

στ) Στην περίπτωση υποβολής των προτάσεων, ο αρ¬ 
μόδιος Εισηγητής υποχρεούται εντός προθεσμίας ενός 
(1) μηνός από την τελευταία πρόταση διευθέτησης της 
διαφοράς να υποβάλλει γραπτή εισήγηση διευθέτησης 
του θέματος στον Πρόεδρο της Ρ.Α.Λ με σκοπό την ει¬ 
σαγωγή του στη Ρ.Α.Λ. για λήψη απόφασης. 

ζ) Κατά την σχετική συνεδρίαση της Ρ.Α.Λ., τα μέρη 
καλούνται να παρασταθούν και να εκφράσουν και προ- 
φορικώς τις απόψεις τους ενώπιον των μελών της Ρ.Α.Λ. 
Η κλήση αυτή πρέπει να κοινοποιείται στα ενδιαφερό¬ 
μενα μέρη τουλάχιστον δεκαπέντε(15) ημέρες πριν την 
σχετική συνεδρίαση. 

η) Η Ρ.Α.Λ. μπορεί με αιτιολογημένη απόφαση της να 
τάξει προθεσμία συμμόρφωσης των ενδιαφερομένων 
μερών με την απόφασή της. 

θ) Η απόφαση της Ρ.Α.Λ. που εκδίδεται κατά την δια¬ 
δικασία του παρόντος άρθρου είναι δεσμευτική και εκτε¬ 
λεστή για τα μέρη. 

ι) Κατά της ανωτέρω απόφασης της Ρ.Α.Λ., χωρεί προ¬ 
σφυγή ενώπιον του Διοικητικού Εφετείου Πειραιώς εντός 
δύο (2) μηνών από την κοινοποίηση της στα ενδιαφερό¬ 
μενα μέρη. Η προθεσμία για την άσκηση της προσφυγής 
καθώς και η άσκηση της δεν αναστέλλει την εκτέλεση 
της απόφασης της Ρ.Α.Λ. Αναστολή δύναται να χορη¬ 
γηθεί από το ανωτέρω δικαστήριο κατά τις ισχύουσες 
διατάξεις. 

Άρθρο 9 
Κυρώσεις 

Σε περίπτωση άρνησης, δυστροπίας ή καθυστέρησης 
παροχής των αϊτού μενών κατά το άρθρο 6 του παρόντος 
πληροφοριών και στοιχείων ή στην περίπτωση παροχής 
ανακριβών ή ελλιπών πληροφοριών από τους αποδέκτες 

του αιτήματος, η Ρ.Α.Λ. επιβάλλει πρόστιμο δεκαπέντε 
χιλιάδες (15.000) ευρώ με ανώτατο όριο το 1% του κύ¬ 
κλου εργασιών και για κάθε παράβαση. 

Η απόφαση επιβολής προστίμου πρέπει να είναι ειδικά 
αιτιολογημένη και να αναφέρεται επαρκώς η πλημμέλεια 
στη συμπεριφορά του ελεγχόμενου προσώπου. 

Άρθρο 10 
Έλεγχος 

Με σκοπό την αποτελεσματική διερεύνηση των κα¬ 
ταγγελιών και στα πλαίσια της άσκησης των ελεγκτικών 
τους αρμοδιοτήτων, τα εξουσιοδοτημένα μέλη και οι 
υπάλληλοι της Ρ.Α.Λ., υπό την διεύθυνση και την επο- 
πτεία του κατά περίπτωση αρμόδιου Εισαγγελέα έχουν 
τις κάτωθι δυνατότητες: 

α) Να ελέγχουν κάθε είδους και κατηγορίας βιβλία, 
στοιχεία και λοιπά έγγραφα των επιχειρήσεων και 
ενώσεων επιχειρήσεων, καθώς και την ηλεκτρονική 
εμπορική αλληλογραφία των επιχειρηματιών, διοι¬ 
κητών, διευθυνόντων συμβούλων, διαχειριστών και 
γενικά εντεταλμένων τη διοίκηση ή διαχείριση προ¬ 
σώπων, καθώς και του προσωπικού των επιχειρήσεων 
ή ενώσεων επιχειρήσεων, ανεξαρτήτως της μορφής 
αποθήκευσής τους, και οπουδήποτε και εάν αυτά φυ¬ 
λάσσονται και να λαμβάνουν αντίγραφα ή αποσπά- 
σματά τους. 

β) Να προβαίνουν σε κατασχέσεις βιβλίων, εγγράφων 
και άλλων στοιχείων, καθώς και ηλεκτρονικών μέσων 
αποθήκευσης και μεταφοράς δεδομένων, τα οποία απο¬ 
τελούν επαγγελματικές πληροφορίες. 

γ) Να ελέγχουν και να συλλέγουν πληροφορίες και δε¬ 
δομένα κινητών τερματικών, φορητών συσκευών, καθώς 
και των εξυπηρετητών τους σε συνεργασία με τις αρ¬ 
μόδιες κατά περίπτωση αρχές, που βρίσκονται μέσα ή 
έξω από τις κτιριακές εγκαταστάσεις των ελεγχόμενων 
επιχειρήσεων ή ενώσεων αυτών. 

δ) Να ενεργούν έρευνες στα γραφεία και τους λοιπούς 
χώρους και τα μεταφορικά μέσα των επιχειρήσεων ή 
ενώσεων επιχειρήσεων. 

ε) Να σφραγίζουν οποιονδήποτε επαγγελματικό χώρο, 
βιβλία ή έγγραφα, κατά την περίοδο που διενεργείται ο 
έλεγχος και στο μέτρο των αναγκών αυτού. 

στ) Να ενεργούν έρευνες στις κατοικίες των επιχειρη¬ 
ματιών, διοικητών, διευθυνόντων συμβούλων, διαχειρι¬ 
στών και γενικά εντεταλμένων τη διοίκηση ή διαχείριση 
προσώπων, καθώς και του προσωπικού των επιχειρή¬ 
σεων ή ενώσεων επιχειρήσεων, εφόσον υπάρχουν εύλο- 
γες υπόνοιες ότι φυλάσσονται εκεί βιβλία ή άλλα έγγρα¬ 
φα που συνδέονται με την επιχείρηση και το αντικείμενο 
του ελέγχου. 

ζ) Να ζητούν από κάθε αντιπρόσωπο ή μέλος του 
προσωπικού της επιχείρησης ή ένωσης επιχειρήσεων, 
επεξηγήσεις για τα γεγονότα ή τα έγγραφα που σχετίζο¬ 
νται με την καταγγελία και τον σκοπό του ελέγχου και να 
καταγράφουν τις σχετικές απαντήσεις. 

Για τις πράξεις της παρούσας παραγράφου συντάσσο- 
νται εκθέσεις σύμφωνα με τα οριζόμενα στα άρθρα 148 
έως 153 του Κώδικα Ποινικής Δικονομίας. 


Άρθρο 11 
Περαίωση 

Η διαδικασία διερεύνησης της καταγγελίας περαιώ¬ 
νεται με απόφαση της Ρ.Α.Λ. κατά τα οριζόμενα είτε στο 
άρθρο 5, είτε στο άρθρο 8 του παρόντος. 

Άρθρο 12 
Έναρξη ισχύος 

Η ισχύς του παρόντος Κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Πειραιάς, 16 Μάίου 2017 
Ο Πρόεδρος 

ΚΩΝΣΤΑΝΤΙΝΟΣ ΜΟΥΤΖΟΥΡΗΣ 


Αριθμ. 329 _ (2) 

Κανονισμός Ακροάσεων Προσώπων και Επιχει¬ 
ρήσεων της Ρυθμιστικής Αρχής Λιμένων. 

Η ΡΥΘΜΙΣΤΙΚΗ ΑΡΧΗ ΛΙΜΕΝΩΝ 

Έχοντας υπόψη: 

Ι.Τις διατάξεις των άρθρων 108 έως 126 και 132 και 
ειδικότερα του άρθρου 112 παρ. Ιγ'του ν. 4389/2016 
«Επείγουσες διατάξεις για την εφαρμογή της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων και άλλες διατάξεις» (Α'94). 

2. Τις διατάξεις του προεδρικού διατάγματος 19/2016 
«Κανονισμός Λειτουργίας και Οργάνωση Υπηρεσιών της 
Ρυθμιστικής Αρχής Λιμένων (Ρ.Α.Λ.)» (Α'28) όπως ισχύει. 

3. Τις διατάξειςτου ν. 2690/1999 «Κύρωση του Κώδικα 
Διοικητικής Διαδικασίας και άλλες διατάξεις» (Α'45). 

4. Την Απόφαση 19/2017 της Ρ.Α.Λ. για έγκριση του 
Κανονισμού Ακροάσεων Προσώπων και Επιχειρήσεων 
της Ρυθμιστικής Αρχής Λιμένων. 

5. Το γεγονός ότι από την εφαρμογή του παρόντος 
δεν προκαλείται δαπάνη σε βάρος του κρατικού προϋ¬ 
πολογισμού. 

Εκδίδει τον παρόντα Κανονισμό, οι διατάξεις του 
οποίου έχουν ως ακολούθως: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Πεδίο Εφαρμογής 

Η Ρ.Α.Λ. διενεργεί ακροάσεις, μετά από αναφορά άλ¬ 
λης δημόσιας αρχής ή τρίτων ή αυτεπαγγέλτως, για τη 
διαπίστωση παράβασης των κανόνων που ρυθμίζουν 
τα ζητήματα παροχής υπηρεσιών στο λιμενικό τομέα 
και ανήκουν στις αρμοδιότητες της σύμφωνα με το 
ν. 4389/2016. 

Άρθρο 2 

Σκοπός - Αντικείμενο της διαδικασίας ακρόασης 

1. Η διαδικασία ακρόασης έχει ως σκοπό να διαπιστώ¬ 
σει αν έλαβαν χώρα: 







Τεύχος Β' 1923/02.06.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


19505 


α. Παραβάσεις όσον αφορά την τήρηση των υποχρε¬ 
ώσεων των λιμένων στο πλαίσιο της εθνικής και ευρω¬ 
παϊκής νομοθεσίας σε σχέση με δημόσιες συμβάσεις, 
συμβάσεις παραχώρησης ιδίως εις ό,τι αφορά την τή¬ 
ρηση των κανόνων ανταγωνισμού, του συμφωνημένου 
επιπέδου εξυπηρέτησης και τη συμμόρφωση προς τους 
χρηματοοικονομικούς στόχους. 

β. Παραβάσεις σχετικά με την εφαρμογή όρων και δια¬ 
τάξεων των συμβάσεων παραχώρησης και την υποχρέ¬ 
ωση παροχής δημόσιας υπηρεσίας στο λιμένα σύμφωνα 
με τις συμβάσεις αυτές. 

γ. Παραβάσεις σχετικά με την τήρηση εν γένειτων κα¬ 
νόνων ανταγωνισμού στο λιμενικό τομέα, και ειδικότερα 
για την εξασφάλιση της πιστής εφαρμογής της αντιμο- 
νοπωλιακής νομοθεσίας στον κλάδο, την αποτροπή κα¬ 
τάχρησης δεσπόζουσας θέσης, εναρμονισμένων πρα¬ 
κτικών, εξοντωτικής τιμολόγησης και άλλων πρακτικών 
που στρεβλώνουν τον ανταγωνισμό. 

δ. Παραλείψεις ή μη προσήκουσα προσοχή για την πα¬ 
ροχή πληροφοριών σε σχετικό νόμιμο αίτημα της Ρ.Α.Λ. 

Άρθρο 3 

Όργανα Ακρόασης 

1. Οι ακροάσεις διεξάγονται, είτε από τη Ρ.Α.Λ., είτε 
από τριμελή ή πενταμελή, ανάλογα με τη σπουδαιότητα 
του προς εξέταση ζητήματος, επιτροπή, η οποία αποτε- 
λείται από ένα (1) τουλάχιστον εισηγητή της Ρ.Α.Λ. ως 
πρόεδρο και μέλη του προσωπικού της Ρ.Α.Λ. (Επιτροπή 
Ακρόασης). 

2. Τα μέλη της Επιτροπής Ακρόασης ορίζονται με πρά¬ 
ξη του Προέδρου ή, σε περίπτωση κωλύματος του, του 
Αντιπροέδρου της Ρ.Α.Α. Με την απόφαση συγκρότησης 
του οργάνου ακρόασης, ορίζεται ο γραμματέας και ο 
αναπληρωτής αυτού. 

3. Σε οποιοδήποτε στάδιο της διαδικασίας η συγκρο- 
τηθείσα Επιτροπή ακρόασης δύναται να παραπέμψει τη 
διερεύνηση του υπό κρίση ζητήματος στη Ρ.Α.Λ., οπότε 
επαναλαμβάνεται η σχετική διαδικασία. 

4. Η Ρ.Α.Λ., με απόφαση της, δύναται να συγκροτεί 
μία ή περισσότερες Διαρκείς Επιτροπές ακροάσεων, 
σύμφωνα με τα οριζόμενα στο άρθρο 16 του παρόντος 
Κανονισμού. 

Άρθρο 4 

Αυτεπάγγελτη έρευνα 

1. Η Ρ.Α.Λ. μπορεί να επιλαμβάνεται αυτεπαγγέλτως 
κάθε θέματος που εμπίπτει στην αρμοδιότητα της, κατά 
τις διατάξεις του ν. 4389/2016. 

2. Την απόφαση για τη διεξαγωγή αυτεπάγγελτης έρευ¬ 
νας λαμβάνει η Ρ.Α.Λ., κατόπιν εκτίμησης της σοβαρό¬ 
τητας του θέματος, λαμβάνοντας παράλληλα υπόψη τη 
βαρύτητα του ζητήματος, καθώς και το ενδεχόμενο της 
πραγματικής ή νομικής αδυναμίας των άμεσα θιγομένων 
για πρόσβαση στη διαδικασία υποβολής αναφοράς. 

3. Μετην απόφαση της για τη διενέργεια αυτεπάγγελτης 
έρευνας η Ρ.Α.Λ. προσδιορίζει το ειδικό αντικείμενο αυτής, 
καθώς και τους λόγους που επιβάλλουν τη διενέργειά της. 

4. Αντίγραφο της παραπάνω απόφασης κοινο¬ 
ποιείται στην εμπλεκόμενη επιχείρηση ή φορέα το 


αργότερο με τη διενέργεια της πρώτης σχετικής ερευ¬ 
νητικής πράξης. 

5. Η έρευνα διενεργείται από μέλος της Ρ.Α.Λ. ή από 
μέλος του προσωπικού της το οποίο ορίζεται με απόφα¬ 
ση του Προέδρου. Μετά το πέρας της έρευνας, συντάσ- 
σεται πόρισμα με σχετική εισήγηση για τη διεξαγωγή ή 
μη ακρόασης. 

6. Για κάθε αυτεπάγγελτη παρέμβαση εκδίδεται ειδικό 
πόρισμα ή και σύσταση της Αρχής, τα οποία καταχω- 
ρούνται σε ειδικό Μητρώο αυτεπάγγελτων ερευνών που 
τηρείται ως παράρτημα του ειδικού Μητρώου αναφο¬ 
ρών της Ρ.Α.Λ. 

ΚΕΦΑΛΑΙΟ Β' 

ΠΡΟΔΙΚΑΣΙΑ 

Άρθρο 5 

Πράξη διεξαγωγής ακρόασης 

1. Σε περίπτωση κατά την οποία αποφασισθεί η διεξαγω¬ 
γή ακρόασης, ο Πρόεδρος της Ρ.Α.Λ. ή, σε περίπτωση κω¬ 
λύματος του, ο Αντιπρόεδρος εκδίδει πράξη, μετην οποία 
ορίζεται το αρμόδιο όργανο, το θεματικό αντικείμενο, κα¬ 
θώς και ο τόπος και ο χρόνος διεξαγωγής της ακρόασης. 

2. Η πράξη διεξαγωγής επιδίδεται, με δικαστικό επι¬ 
μελητή ή άλλο δημόσιο όργανο στο/α καλούμενο/α 
πρόσωπο/α, επέχοντας θέση κλήτευσης προς εμφάνιση, 
ενώπιον του οργάνου που θα διεξάγει την ακρόαση. Σε 
αυτήν επισυνάπτονται τα έγγραφα και τα λοιπά στοιχεία 
του φακέλου της υπόθεσης. 

3. Η πράξη διεξαγωγής κοινοποιείται στα καλούμενα 
πρόσωπα, τουλάχιστον δέκα (10) ημέρες πριν από την 
ημερομηνία ακρόασης. 

4. Σε περίπτωση απουσίας του καλουμένου σε ακρό¬ 
αση προσώπου, παρά τη νόμιμη και εμπρόθεσμη κλή- 
τευση του, η ακρόαση διεξάγεται χωρίς την παρουσία 
του. Σε περίπτωση που το όργανο διεξαγωγής ακρόασης 
κρίνει απαραίτητη την παρουσία αυτού ή οποιοσδήποτε 
άλλου κληθέντος προσώπου, η συζήτηση της υπόθεσης 
αναβάλλεται σε νέα ημερομηνία, με νέα κλήτευση των 
μη παραστάντων προσώπων. 

5. Σε περίπτωση παράλειψης, μη προσήκουσας ή μη 
εμπρόθεσμης κλήτευσης του καθ' ου η πράξη διεξαγω¬ 
γής, αυτός έχει δικαίωμα να υποβάλει, στην Ρ.Α.Λ., αίτηση 
επανασυζήτησης, εντός προθεσμίας πέντε (5) ημερών 
από την ημερομηνία κοινοποίησης σε αυτόν της από¬ 
φασης της Ρ.Α.Λ.. 

Άρθρο 6 

Κατάθεση Υπομνημάτων 

Ι.Τα καλούμενα πρόσωπα έχουν δικαίωμα να καταθέ¬ 
σουν, στο πρωτόκολλο της Ρ.Α.Λ., τουλάχιστον τρεις (3) 
ημέρες πριν από την ημερομηνία διεξαγωγής της ακρό¬ 
ασης, έγγραφο υπόμνημα με το οποίο διατυπώνουν τις 
απόψεις τους και ανακοινώνουν τα ονόματα και την ιδι¬ 
ότητα των μαρτύρων που επιθυμούν να εξετασθούν, αι¬ 
τιολογώντας ειδικώςτην ανάγκη εξέτασης τους, ενώπιον 
του οργάνου ακρόασης.Το όργανο ακρόασης διατηρεί 
την ευχέρεια να αρνηθεί την εξέταση μαρτύρων ή να πε¬ 
ριορίσει τον αριθμό τους, με απόφαση που λαμβάνεται, 
κατά τη συζήτηση της υπόθεσης. 

2. Κάθε καλούμενο πρόσωπο δικαιούται να λάβει αντί¬ 
γραφα των απόψεων των λοιπών καλουμένων προσώ¬ 
πων και των σχετικών εγγράφων που έχουν προσκομίσει, 
με την επιφύλαξη του άρθρου 15 του παρόντος. 

Άρθρο 7 

Παρέμβαση τρίτων 

1. Οποιοσδήποτε τρίτος, φυσικό ή νομικό πρόσωπο, 
το οποίο καλείται να μετέχει ή λαμβάνει γνώση της δια¬ 
δικασίας ακρόασης, μπορεί να υποβάλει υπόμνημα σε 
κάθε υπόθεση που συζητείται, ενώπιον του αρμοδίου 
οργάνου της Ρ.Α.Λ. το αργότερο τρεις (3) ημέρες προ 
της ορισθείσης ημερομηνίας ακροάσεως. 

2. Το υπόμνημα κατατίθεται στο πρωτόκολλο της Ρ.Α.Λ. 
και αποτελεί στοιχείο του φακέλου της υπόθεσης. Κάθε 
καλούμενο πρόσωπο, με την επιφύλαξη του άρθρου 15 
του παρόντος, έχει δικαίωμα λήψης αντιγράφου των κα- 
τατεθέντων υπομνημάτων. 

3. Η Ρ.Α.Λ. ή το αρμόδιο όργανο ακροάσεως δύναται να 
κλητεύσει στη συζήτηση οποιοδήποτε τρίτο πρόσωπο, 
εφόσον κρίνει ότι η συμμετοχή του θα συμβάλει στην 
ορθή εξέταση της υπόθεσης. 

4. Σε περίπτωση που παρίστανται ή προτείνονται, ως 
μάρτυρες ή ως εμπειρογνώμονες πρόσωπα μη γνωρίζο- 
ντα την ελληνική, ο προτείνων αναλαμβάνει και τα έξοδα 
της διερμηνείας, γίνεται δε σχετική μνεία στα πρακτικά. 

Άρθρο 8 

Αναβολή συζήτησης της υπόθεσης 

1. Κάθε καλούμενο πρόσωπο δύναται, με την υπο¬ 
βολή έγγραφης αίτησης, μέχρι και την προτεραία της 
διεξαγωγής της ακρόασης, να ζητήσει την παράταση 
της προθεσμίας εμφάνισης του, επικαλούμενο σοβαρό 
λόγο. Επί της αιτήσεως αυτής, αποφασίζει ο Πρόεδρος 
του οργάνου ακρόασης, το οποίο, πάντως, δύναται να 
αποφασίζει και αυτεπαγγέλτως την αναβολή της ακρό¬ 
ασης. Η απόφαση αυτή ανακοινώνεται στα καλούμενα 
πρόσωπα. 

2. Αίτημα αναβολής είναι δυνατόν να υποβληθεί και, 
κατά την έναρξη της συνεδρίασης του οργάνου ακρόα¬ 
σης, μόνον, ωστόσο, για λόγους ανωτέρας βίας ή εφόσον 
συντρέχει ιδιαιτέρως σοβαρός και απρόοπτος λόγος. Επί 
του αιτήματος αυτού αποφαίνεται αμέσως και αιτιολο¬ 
γημένα το όργανο ακρόασης. 

3. Η συζήτηση αναβάλλεται υποχρεωτικά, σε περί¬ 
πτωση μη νόμιμης ή μη εμπρόθεσμης κλήτευσης του 
ορισθέντος ως καλούμενου προσώπου, εκτός εάν αυτό 
παρίσταται κατά την ακρόαση και δεν αντιλέγει. 

4. Σε κάθε περίπτωση αναβολής, νέα κλήτευση χωρεί 
μόνον ως προς τα πρόσωπα τα οποία δεν παρέστησαν 
κατά την αρχικώς ορισθείσα ημερομηνία διεξαγωγής 
της ακρόασης. 

ΚΕΦΑΛΑΙΟ Γ' 

ΚΥΡΙΑ ΔΙΑΔΙΚΑΣΙΑ 

Άρθρο 9 

Διενέργεια ακρόασης 

1. Η ακρόαση διεξάγεται, ενώπιον του, κατά το 
άρθρο 3 του παρόντος, αρμοδίου οργάνου, το 


οποίο συνέρχεται για το σκοπό αυτό σε ειδική συ¬ 
νεδρίαση. 

2. Κατά τις συνεδριάσεις μπορούν να καλούνται, τόσο 
μέλη του προσωπικού της Ρ.Α.Λ., όσο και κάθε άλλο πρό¬ 
σωπο, του οποίου η παρουσία κρίνεται αναγκαία. 

3. Κατά την έναρξη της συνεδρίασης, ο προεδρεύων 
προβαίνει στη νομιμοποίηση της παράστασης του κλη- 
θέντος ή των κληθέντων προσώπων, των συμβούλων 
τους, καθώς και των προς εξέταση μαρτύρων. 

4. Κάθε πρόσωπο, πλην των κληθέντων με την πράξη 
διεξαγωγής, οφείλει να προσκομίσει ταυτόχρονα και τα 
στοιχεία της νομιμοποίησής του. Αν δεν υποβληθούν 
τα σχετικά στοιχεία ή αυτά δεν είναι πλήρη, το όργανο 
ακρόασης, κατά την κρίση του, δύναται, είτε να προχω¬ 
ρήσει στη συζήτηση χορηγώντας προθεσμία για την 
υποβολή τους, είτε να αναβάλει, εξ αυτού του λόγου τη 
συζήτηση. 

5. Η νομιμοποίηση των πληρεξουσίων δικηγόρων ή 
των εκπροσώπων των κληθέντων προσώπων γίνεται, 
είτε με προφορική δήλωση αυτών ή του νομίμου εκ¬ 
προσώπου τους κατά την έναρξη της ακρόασης, είτε με 
εξουσιοδότηση του, φέρουσας το γνήσιο της υπογραφής 
του εξουσιοδοτούντος. Σε περίπτωση νομικών προσώ¬ 
πων αρκεί επικυρωμένο αντίγραφο της απόφασης του 
εν ισχύ οργάνου διοίκησης αυτών. 

6.0 πληρεξούσιος δικηγόρος, εφόσον έχει προηγηθεί 
η νομιμοποίηση του, θεωρείται και αντίκλητος του κα¬ 
λούμενου προσώπου το οποίο εκπροσωπεί. 

7. Για τις πράξεις της προδικασίας τεκμαίρεται ότι 
υπάρχει πληρεξουσιότητα, εφόσον επακολουθήσει η 
νομιμοποίηση του πληρεξουσίου, ή εμφανισθείκατάτη 
συζήτηση το καλούμενο πρόσωπο ή ο νόμιμος εκπρό¬ 
σωπος του και δηλώσει ότι εγκρίνει τη διενέργειά τους. 

8. Κατά την έναρξη της συνεδρίασης, ο προεδρεύων 
ανακοινώνει το θεματικό αντικείμενο της ακρόασης και 
καλεί τα κληθέντα πρόσωπα να αναπτύξουν τις από¬ 
ψεις τους, κατά τη σειρά που ο ίδιος ορίζει. Το καθ' ου 
η πράξη διεξαγωγής πρόσωπο δικαιούται να λάβει το 
λόγο τελευταίο. 

9. Τα μέλη του οργάνου ακρόασης, καθώς και τα πα- 
ριστάμενα στελέχη του προσωπικού της Ρ.Α.Λ., απευ¬ 
θύνουν ερωτήσεις προς τα κληθέντα πρόσωπα, καθώς 
και προς τους τυχόν εξεταζόμενους μάρτυρες. Κάθε 
καλούμενο πρόσωπο δύναται, με άδεια του Προέδρου, 
να απευθύνει ερωτήσεις προς τα λοιπά καλούμενα πρό¬ 
σωπα που παρίστανται κατά τη συζήτηση. 

10. Κατά τη διεξαγωγή της ακρόασης το όργανο 
ακρόασης επιτρέπεται να χρησιμοποιήσει, είτε αυτε- 
πάγγελτα είτε ύστερα απάτην υποβολή σχετικού αιτή¬ 
ματος των ενδιαφερομένων, οποιοδήποτε αποδεικτικό 
μέσο. 

11. Η διαδικασία ακρόασης διεξάγεται σε μία ή πε¬ 
ρισσότερες συνεδριάσεις, κατά την απόλυτη κρίση του 
οργάνου ακρόασης. Στην περίπτωση συνέχισης της δια¬ 
δικασίας σε νέα συνεδρίαση, δεν πραγματοποιείται νέα 
κλήτευση, αλλά αρκεί η προφορική γνωστοποίηση του 
προεδρεύοντος για τον τόπο και το χρόνο της επόμενης 
συνεδρίασης. 

Άρθρο 10 

Διακοπή συζήτησης 

1. Το αρμόδιο όργανο ακροάσεως δύναται να απο¬ 
φασίσει τη διακοπή της συζήτησης, για σπουδαίο λόγο, 
εφόσον κρίνει ότι για την αντιμετώπιση των αναφυομέ- 
νων ζητημάτων απαιτείται συμπληρωματική διερεύνηση 
της υπόθεσης από την αρμόδια Διεύθυνση ή κλήση προς 
εξέταση ουσιωδών μαρτύρων ή άλλων προσώπων. 

2. Η διακοπείσα συζήτηση συνεχίζεται σε επόμενη συ¬ 
νεδρίαση του οργάνου με τη συμμετοχή των μελών της 
αρχικής σύνθεσης αυτού. Δεν απαιτείται νέα κλήτευση, 
εφόσον η ημερομηνία νέας συζήτησης ανακοινώνεται 
με την αναγγελία της διακοπής αυτής. 

Άρθρο 11 

Τηρούμενα πρακτικά 

Καθ' όλη τη διάρκεια της ενώπιον του αρμοδίου ορ¬ 
γάνου συζήτησης, τηρούνται πρακτικά, τα οποία,, χορη¬ 
γούνται με δική τους δαπάνη, κατόπιν σχετικής αιτήσεως 
τους, στα κληθέντα πρόσωπα ή και σε τρίτο που έχει 
ειδικό έννομο συμφέρον για την κρινόμενη υπόθεση. 

Άρθρο 12 

Συμπληρωματικά υπομνήματα 

1. Μετά το πέραςτης διαδικασίας ακρόασηςτα κληθέ¬ 
ντα πρόσωπα δικαιούνται, εντός της ταχθείσης από τον 
Πρόεδρο προθεσμίας, να καταθέσουν συμπληρωματι¬ 
κό έγγραφο υπόμνημα επί των διαλαμβανομένων στην 
ακρόαση, προσκομίζοντας και το σύνολο των επικαλου- 
μένων υπ' αυτών εγγράφων ή στοιχείων, ιδίως δε αυτών 
που ζητήθηκαν από την επιτροπή κατά τη διενέργεια 
της ακρόασης. 

2. Το όργανο ακρόασης μπορεί, οποτεδήποτε, μέχρι 
την έκδοση της απόφασης, να ζητήσει να προσκομι- 
σθούν από οποιοδήποτε κληθέν πρόσωπο, συγκεκριμέ¬ 
να έγγραφα, νέα στοιχεία ή ένορκες βεβαιώσεις, καθώς 
επίσης και να υποβάλλει διευκρινιστικές ερωτήσεις, τάσ¬ 
σοντας ειδική προθεσμία προς κατάθεση ή απάντηση. 

3. Κάθε καλούμενο πρόσωπο δικαιούται να καταθέ¬ 
σει προσθήκη επί του κατατεθέντος υπομνήματος του 
(αρχικού ή συμπληρωματικού), προς αντίκρουση των 
απόψεων των λοιπών καλουμένων προσώπων, εντός 
προθεσμίας τριών (3) εργασίμων ημερών, απάτην παρέ¬ 
λευση της προθεσμίας της παρ. 1 του παρόντος άρθρου. 

Άρθρο 13 

Διάσκεψη και σύνταξη πορίσματος 

απάτην Επιτροπή Ακρόασης 

1. Μετά το πέρας της διαδικασίας ακρόασης, η επιτρο¬ 
πή ακρόασης, αφού συνέλθει σε μυστική συνεδρίαση 
και ανταλλαγή απόψεων των μελών της, διατυπώνει το 
πόρισμα της κατά πλειοψηφία. 

2. Στο πόρισμα διατυπώνεται, σε περίπτωση διαπί¬ 
στωσης της σχετικής παράβασης, και η πρόταση της 
επιτροπής για τα επιβαλλόμενα μέτρα. 

3. Κατά τη σύνταξη του πορίσματος καταγράφονται 
όλες οι διατυπωθείσες απόψεις, καθώς και οι προτάσεις 
οι οποίες ελήφθησαν κατά πλειοψηφία επί των επιβαλ- 
λομένων μέτρων. 


Άρθρο 14 
Έκδοση απόφασης 

1. Το πόρισμα της επιτροπής ακρόασης υποβάλλεται 
στη Ρ.Α.Α., σε περίπτωση που αυτή δεν είναι το όργανο 
ακρόασης. 

2. Η Ρ.Α.Α. μπορεί να αναπέμψειτην υπόθεση στην επι¬ 
τροπή ακρόασης, εάν διαπιστώσει την ύπαρξη νομικών ή 
ουσιαστικών πλημμελειών ή ελλείψεων. Εάν διαπιστώσει 
ότι ανακύπτουν ζητήματα, για την επίλυση των οποίων 
απαιτείται να προσκομισθούν από τα μέρη περισσότε¬ 
ρα στοιχεία ή να διεξαχθεί από την αρμόδια Διεύθυνση 
περαιτέρω έρευνα, εκδίδει σχετική απόφαση. 

3. Σε περίπτωση που η Ρ.Α.Α. διαπιστώσει τη μη τήρη¬ 
ση των κανόνων που προκύπτουν από τις ρυθμίσεις του 
ν. 4389/2016 ή την άρνηση παροχής στοιχείων από πλευ¬ 
ράς καθ'ου η πράξη διεξαγωγής, αποφασίζει σύμφωνα 
με τις αρμοδιότητες που της απονέμει ο ανωτέρω νόμος. 

4. Η απόφαση είναι ειδικώς αιτιολογημένη, με μνεία 
των ονομάτων και των απόψεων των μειοψηφησάντων 
μελών. 

5. Η Ρ.Α.Α. εκδίδει την απόφαση της εντός δύο (2) 
μηνών από την περιέλευση σε αυτήν όλων των πληρο¬ 
φοριών και επιδίδει την απόφαση της σε εκείνους τους 
οποίους αφορά με δικαστικό επιμελητή ή άλλο δημόσιο 
όργανο εντός δεκαπέντε (15)ημερών από τη λήψη της. 
Πριν απάτην κοινοποίηση αυτή, η Ρ.Α.Λ. δεν δημοσιοποι¬ 
εί την απόφαση ή τμήμα αυτής σε οποιονδήποτε τρίτο 
και με οποιονδήποτε τρόπο. 

6. Η Ρ.Α.Λ. δύναται να ανακαλεί τις αποφάσεις της, εφό¬ 
σον περιέλθουν σε γνώση της νέα στοιχεία ή στοιχεία 
που δεν της είχαν γνωστοποιηθεί. 

Άρθρο 15 

Διαβαθμισμένα στοιχεία - 
Πρόσβαση στο φάκελο της υπόθεσης 

Ι.Τα συναφή με την υπόθεση στοιχεία που συλλέγει 
η αρμόδια Διεύθυνση, κατά τη διερεύνηση αυτής, απο¬ 
τελούν τμήμα του φακέλου της υπόθεσης. 

2. Στις περιπτώσεις υποβολής ή συλλογής πληροφο¬ 
ριών τα φυσικά ή νομικά πρόσωπα, τα οποία υποβάλουν 
ή από τα οποία συλλέγονται οι πληροφορίες, μπορούν να 
προσδιορίζουν, αιτιολογημένα με αίτημα εμπιστευτικής 
αντιμετώπισης, τις πληροφορίες, τα έγγραφα και τα μέρη 
των εγγράφων που περιέχουν απόρρητα στοιχεία, και τα 
προσκομίζουν σε χωριστή εμπιστευτική εκδοχή. 

3. Σε περίπτωση διαφωνίας με το αίτημα εμπιστευτικής 
αντιμετώπισης, η Ρ.Α.Α. γνωστοποιεί εγγράφως στον αι- 
τούντα την πρόθεση της Υπηρεσίας για αποκάλυψη των 
πληροφοριών, εκθέτει τους σχετικούς λόγους και τάσσει 
προθεσμία εντός της οποίας ο αϊτών μπορεί να αποστεί- 
λει εγγράφως τις απόψεις του. Εάν μετά την υποβολή των 
απόψεων αυτών εξακολουθεί να υφίσταται διαφωνία, ο 
Πρόεδρος της Ρ.Α.Λ. αποφασίζει για το χαρακτηρισμό 
του εγγράφου ή της πληροφορίας ως απορρήτου ή μη. 

4. Οι πληροφορίες, τα έγγραφα και τα μέρη των εγγρά¬ 
φων, για τα οποία δεν υποβλήθηκε αιτιολογημένη αίτηση 
εμπιστευτικής αντιμετώπισης ή τα οποία δεν προσκομί¬ 
στηκαν σε χωριστή εμπιστευτική εκδοχή, θεωρούνται 
ως μη απόρρητα. 

5. Σε κάθε περίπτωση ο Πρόεδρος της Ρ.Α.Λ., έχει την 
διακριτική ευχέρεια να διαβαθμίσει τον τύπο εμπιστευ¬ 
τικότητας των εγγράφων ή πληροφοριών που περιέρ¬ 
χονται στην Ρ.Α.Λ μέσω της καταγγελίας, σε περίπτωση 
έλλειψης σχετικού αιτήματος από τον καταγγέλλοντα. 

6. Εφόσον κατά τη σύνταξη εισήγησης κρίνεται ανα¬ 
γκαία η χρήση εγγράφων που περιέχουν απόρρητα στοι¬ 
χεία επιχειρήσεων, για τη στοιχειοθέτηση ή μη παράβα¬ 
σης, τα στοιχεία αυτά περιλαμβάνονται στην εισήγηση. 

7. Τα πρόσωπα τα οποία καλούνται σε ακρόαση έχουν 
δικαίωμα πρόσβασης στα μη απόρρητα στοιχεία του 
φακέλου που έχει σχηματισθεί, μετά την κοινοποίηση 
σε αυτά της πράξης διεξαγωγής ακρόασης. 

8. Το καθ' ου η πράξη διεξαγωγής πρόσωπο δύναται, 
με ειδικά αιτιολογημένο αίτημα του προς την αρμόδια 
Διεύθυνση, να ζητήσει πρόσβαση σε απόρρητα έγγραφα 
ή στοιχεία του φακέλου, εφόσον η πρόσβαση αυτή είναι 
απολύτως αναγκαία για την άσκηση των δικαιωμάτων 
άμυνας αυτού. Ο Πρόεδροςτης Ρ.Α.Λ., μετά από εισήγη¬ 
ση της αρμόδιας Διεύθυνσης, αποφαίνεται επί του αιτή¬ 
ματος και η απόφαση του γνωστοποιείται στον αιτούντα. 

9. Το δικαίωμα πρόσβασης στα στοιχεία του φακέλου 
ασκείται μετά από έγγραφο αίτημα του ενδιαφερομένου 
μέρους: α) με μελέτη των στοιχείων στα γραφεία της 
αρμόδιας Διεύθυνσης ή β) με χορήγηση αντιγράφων, σε 
έντυπη ή ηλεκτρονική μορφή, με δαπάνη των αιτούντων 
την πρόσβαση. 

10. Οι τρίτοι δεν έχουν δικαίωμα πρόσβασης στους 
φακέλους των εκκρεμών υποθέσεων. Κατά τα λοιπά, ως 
προς τα πρόσωπα αυτά, εφαρμόζονται οι διατάξεις του 
Κώδικα Διοικητικής Διαδικασίας. 

11. Ως απόρρητα, θεωρούνται και τα εσωτερικά έγ¬ 
γραφα της Διεύθυνσης, της Ευρωπαϊκής Επιτροπής και 
άλλων Εθνικών Αρχών, καθώς και η αλληλογραφία, μετα¬ 
ξύ της Επιτροπής και άλλων υπηρεσιών ή Αρχών, εκτός, 
αν η Ρ.Α.Λ. αποφασίσει το αντίθετο. 

Άρθρο 16 

Συγκρότηση Διαρκών Επιτροπών 

1. Η Ρ.Α.Λ. δύναται να συγκροτεί με απόφαση της Δι¬ 
αρκείς Επιτροπές Ακροάσεων, στις οποίες παραπέμπει 
συγκεκριμένες κατηγορίες υποθέσεων, οι οποίες παρου¬ 
σιάζουν ομοειδή χαρακτηριστικά. 

2. Στις Διαρκείς Επιτροπές Ακροάσεων μετέχει, του¬ 
λάχιστον, ένας (1) εισηγητής της Ρ.Α.Λ,.Με την απόφαση 
συγκρότησης ορίζεται ο γραμματέας της επιτροπής και 
ο αναπληρωτής αυτού. 

3. Για τη διαδικασία ενώπιον των Διαρκών Επιτροπών 
Ακροάσεων εφαρμόζονται οι γενικές με τις επιτροπές 
ακροάσεως διατάξεις του παρόντος. 

4. Η Διαρκής Επιτροπή Ακροάσεων, σε οποιοδήποτε 
στάδιο της διαδικασίας, δύναται να εισηγηθεί στη Ρ.Α.Λ., 
συνεκτιμώντας τη σοβαρότητα ή τη δυσκολία των ανα- 
φερομένων ζητημάτων, τον ορισμό ειδικής για την αντι¬ 
μετώπιση τους επιτροπής ακρόασης. 

5. Η Ρ.Α.Λ. δύναται, με απόφαση της να ορίσει ως όργα¬ 
νο ακρόασης μίας υπόθεσης ήδη συγκροτηθείσα Διαρκή 
Επιτροπή, εφόσον κρίνει ότι η ελεγχόμενη παράβαση 
εμπίπτει στις αρμοδιότητες της επιτροπής αυτής. 


ΚΕΦΑΛΑΙΟ Δ' 

Λήψη έκτακτων και προσωρινών μέτρων 

Άρθρο 17 

Αρμοδιότητα 

Η Ρ.Α.Λ. είναι αρμόδια σε εξαιρετικές περιπτώσεις όταν, 
έχει αποχρώσες ενδείξεις ότι η παράβαση διατάξεων της 
κείμενης νομοθεσίας ενέχει άμεση, σοβαρή και επικείμε¬ 
νη απειλή για τη δημόσια ασφάλεια, τη δημόσια τάξη ή 
τη δημόσια υγεία ή θα προξενήσει σοβαρά οικονομικά 
ή λειτουργικά προβλήματα στη λειτουργία των θαλάσσι¬ 
ων μεταφορών, να λαμβάνει έκτακτα προσωρινά μέτρα 
προς αντιμετώπιση της κατάστασης. 

Άρθρο 18 
Διαδικασία 

1. Η διαδικασία για τη λήψη έκτακτων και προσωρινών 
μέτρων από την Ρ.Α.Λ. κινείται, είτε αυτεπάγγελτα, είτε 
κατόπιν καταγγελίας ενδιαφερομένου προσώπου, το 
οποίο επικαλείται και αποδεικνύει έννομο προς τούτο 
συμφέρον του. 

2. Σε περίπτωση καταγγελίας, η αίτηση υποβάλλεται, 
εγγράφως, στη Γραμματεία της Ρ.Α.Λ. Η αίτηση πρέπει να 
αναφέρει τους συγκεκριμένους λόγους που καθιστούν 
αναγκαία τη λήψη έκτακτων μέτρων, καθώς και τα μέ¬ 
τρα τα οποία, κατά την κρίση του αιτούντος, πρέπει να 
ληφθούν για τη ρύθμιση της κατάστασης. Η αίτηση συ¬ 
νοδεύεται από τα απαραίτητα για την αξιολόγηση των 
ισχυρισμών του αιτούντος έγγραφα. 

3. Η Ρ.Α.Λ. εξετάζει άμεσα την αίτηση και τα προσκο- 
μισθέντα στοιχεία. Σε περίπτωση που δεν κρίνει την αί¬ 
τηση προδήλως αβάσιμη, ο Πρόεδρος ή, σε περίπτωση 
απουσίας ή κωλύματος αυτού, ο Αντιπρόεδρος, ο οποίος 
με πράξη του, όταν επίκειται κίνδυνος εκ της αναβολής 
λαμβάνει τα κατάλληλα μέτρα. 

4. Ταυτόχρονα ο Πρόεδρος της Ρ.Α.Λ. ορίζει επειγό¬ 
ντως το αρμόδιο όργανο, το θεματικό αντικείμενο, τον 
τόπο και τον χρόνο διεξαγωγής της ακρόασης, ο οποίος 
δεν πρέπει να υπερβαίνει το διάστημα των δέκα (10) 
ημερών, από την ημερομηνία υποβολής της αίτησης. 
Η πράξη αυτή κοινοποιείται, με δικαστικό επιμελητή, 
με συνημμένο αντίγραφο της αίτησης και των κατατε- 
θέντων αποδεικτικών εγγράφων, στον καθ'ου η αίτηση, 
τουλάχιστον δέκα (10) ημέρες πριν από την ορισθείσα 
ημερομηνία ακρόασης. Αντίστοιχη πράξη, κοινοποιείται 
και στον καταγγέλλοντα, τουλάχιστον δύο (2) ημέρες 
προ της ημερομηνίας ακρόασης. 

5. Τα ενδιαφερόμενο μέρη μπορούν να καταθέσουν 
έγγραφο υπόμνημα με το οποίο εκθέτουν τους ισχυρι¬ 
σμούς τους, καθώς και αποδεικτικά στοιχεία, το αργότε¬ 
ρο, μέχρι το πέρας της ακροαματικής διαδικασίας. Κατ' 
εξαίρεση, κατόπιν αιτιολογημένου αιτήματος των ενδια¬ 
φερομένων μερών, υποβαλλομένου κατά την ακρόαση, 
ο Πρόεδρος του ορισθέντος οργάνου ακρόασης, δύναται 
να χορηγήσει προθεσμία για την υποβολή συμπληρωμα¬ 
τικού υπομνήματος και προσκομιδή νέων αποδεικτικών 
στοιχείων, η οποία δεν υπερβαίνει τις δύο (2) ημέρες, από 
την αρχικώς ορισθείσα ημερομηνία υποβολής. 

6. Με απόφαση της, η Ρ.Α.Λ. δύναται να συγκροτεί 
Διαρκή Επιτροπή Ακροάσεων για τη λήψη άμεσων και 

επειγόντων μέτρων, σύμφωνα με τα οριζόμενα στο άρ¬ 
θρο 16 του παρόντος Κανονισμού. 

Άρθρο 19 

Απόφαση επί της διαδικασίας 

λήψης άμεσων και επειγόντων μέτρων 

1. Μετά το πέρας της ακρόασης, το όργανο ακρόασης 
εκδίδει το πόρισμα του και εισηγείται προς τον Πρόε¬ 
δρο, σε περίπτωση που κρίνει ότι συντρέχουν οι προϋ¬ 
ποθέσεις του άρθρου 17 του παρόντος, τη λήψη των 
αναγκαίων μέτρων. 

2. Η Ρ.Α.Λ. εκδίδει αιτιολογημένη απόφαση διατάσσο- 
νταςτα αναγκαία κατά την κρίση της μέτρα. Η απόφαση 
εκδίδεται το συντομότερο δυνατόν και σε κάθε περί¬ 
πτωση εντός προθεσμίας είκοσι (20) ημερών από την 
ημερομηνία διενέργειας της ακρόασης και κοινοποιείται 
στον καθ'ου η αίτηση, και στον καταγγέλλοντα. 

3. Τα επιβαλλόμενα μέτρα περιορίζονται στα απο¬ 
λύτως αναγκαία για την αποτροπή του συγκεκριμένου 
άμεσα επικείμενου κινδύνου ή της συγκεκριμένης 
ανεπανόρθωτης βλάβης στον αιτούντα ή το δημόσιο 
συμφέρον. 

4. Η απόφαση της Ρ.Α.Λ. περί των έκτακτων και προ¬ 
σωρινών μέτρων είναι άμεσα εκτελεστή και μπορεί να 
επιβάλει ταυτόχρονα και διοικητικό πρόστιμο μέχρι 
πέντε χιλιάδες (5.000) ευρώ για κάθε ημέρα μη συμ¬ 
μόρφωσης. 

5. Ταπροσωρινά μέτρα της Ρ.Α.Λ. έχουν ισχύ μέγιστης 
διάρκειας δύο μηνών, η οποία, σε περιπτώσεις μη ολο¬ 
κλήρωσης των διαδικασιών συμμόρφωσης, μπορεί να 
παραταθεί για ακόμη δύο μήνες με ειδικά αιτιολογημένη 
απόφαση. 

6.0 καθ'ού η απόφαση των έκτακτων μέτρων έχει τη 
δυνατότητα και στο διάστημα της ισχύος τους να κατα¬ 
θέσει αίτηση στη Ρ.Α.Λ., προτείνοντας μέτρα αποκατά¬ 
στασης. Εάν αυτά κριθούν επαρκή, η Ρ.Α.Λ. ανακαλεί τα 
προσωρινά μέτρα και επικυρώνει τα προτεινόμενα από 
τον καθ'ού μέτρα αποκατάστασης. 

Άρθρο 20 

Προσωρινή διάταξη 

Κατά την προφορική διαδικασία, ενώπιον του οργά¬ 
νου ακρόασης τούτο δύναται, μετά από αίτημα των 
ενδιαφερομένων ή αυτεπαγγέλτως να εκδώσει προ¬ 
σωρινή διάταξη, η ισχύς της οποίας δεν δύναται να 
υπερβαίνει την ημερομηνία έκδοσης της απόφασης 
επί της ακρόασης. 

Άρθρο 21 

Εξειδίκευση διατάξεων του Κανονισμού 

Η εξειδίκευση των διατάξεων του παρόντος Κα¬ 
νονισμού μπορεί να γίνεται με αποφάσεις της Ρ.Α.Λ.. 
Η δημοσίευση των αποφάσεων αυτών θα γίνεται στο 
διαδικτυακό τόπο της Ρ.Α.Λ., χωρίς να απαιτείται άλλη 
δημοσίευσή τους. 

Άρθρο 22 

Έναρξη ισχύος 

Η ισχύς του παρόντος Κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 


Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Πειραιάς, 16 Μάίου 2017 
Ο Πρόεδρος 

ΚΩΝΣΤΑΝΤΙΝΟΣ ΜΟΥΤΖΟΥΡΗΣ 


Αριθμ. πράξης 400 (3) 

Ίδρυση Λαογραφικού Μουσείου και Αρχείου στο 
Τμήμα Φιλολογίας της Φιλοσοφικής Σχολής και 
έγκριση του εσωτερικού κανονισμού λειτουργίας 
του. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Το άρθ. 96 του ν. 4310/2014 όπως προστέθηκε στο 
άρθ. 80 του ν. 4009/2011 και ισχύει με το άρθ. 60 του 
ν. 4386/2016. 

2. Τις από 11 -4-2017,4-6-2015 και 29-11-2012 αποφά¬ 
σεις της Πανεπιστημιακής Συγκλήτου. 

3. Την από 28-11-2016 απόφαση της Κοσμητείας της 
Φιλοσοφικής Σχολής. 

4. Τις από 25-11 -2016,22-5-2015 και 23-11-2012 απο¬ 
φάσεις της Γενικής Συνέλευσης του Τμήματος Φιλολο¬ 
γίας. 

5. Το γεγονός ότι το Λαογραφικό Μουσείο και Αρχείο 
θα λειτουργεί αποκλειστικά με ιδίους πόρους και δεν 
θα βαρύνει τον τακτικό προϋπολογισμό ή την κρατική 
επιχορήγηση του Ιδρύματος, αποφασίζουμε: 

Άρθρο 1 
Ίδρυση 

1. Ιδρύεται στο Τμήμα Φιλολογίας της Φιλοσοφικής 
Σχολής του Εθνικού και Καποδιστριακού Πανεπιστημίου 
Αθηνών «Λαογραφικό Μουσείο και Αρχείο», το οποίο 
θα εξυπηρετεί εκπαιδευτικές και ερευνητικές ανάγκες 
στο αντικείμενο της Λαογραφίας, και τις εφαρμογές της 
στη μελέτη του λαϊκού πολιτισμού στην ελληνική κοι¬ 
νωνία και στην ελληνική διασπορά. Θα προσφέρει πα¬ 
ράλληλα υπηρεσίες διάθεσης υλικού τεκμηρίωσης του 
λαϊκού πολιτισμού, καθώς και αρχειακού υλικού, από τις 
αρχειακές συλλογές τις οποίες διαθέτει και από ψηφιακή 
Τράπεζα Δεδομένων της οποίας η ενη μέρωση συνεχώς 
θα εμπλουτίζεται. 

2. Για τις επαφές- επικοινωνία του Λαογραφικού Μου¬ 
σείου και Αρχείου με το εξωτερικό χρησιμοποιείται ο τίτ¬ 
λος αυτού στην αγγλική γλώσσα που ορίζεται ως ΕοΙΚΙογθ 
Μυ5θυιη 3πά ΑιχΓιίνθ5. 

Άρθρο 2 

Νομικό καθεστώς 

Τα θέματα που αφορούν στους χώρους, το προσωπικό 
και τα οικονομικά του Λαογραφικού Μουσείου και Αρ¬ 
χείου καθορίζονται από την ισχύουσα νομοθεσία που 
διέπει την οργάνωση και λειτουργία των Α.Ε.Ι. και των 
εργαστηρίων των. 

Άρθρο 3 

Συλλογές - περιεχόμενο 

Το Λαογραφικό Μουσείο και Αρχείο περιλαμβάνει: 

1. Πλουσιότατο αρχείο χειρογράφων πρωτογενούς λα- 
ογραφικής ύλης. Το αρχείο αυτό, που συνεχώς εμπλουτί¬ 
ζεται με την προσθήκη πρωτογενούς υλικού συγκεντρω¬ 
μένου από προπτυχιακούς και μεταπτυχιακούς φοιτητές 
της Λαογραφίας, αποτελείται από 4.000 περίπου χει¬ 
ρόγραφες συλλογές επιτόπιας έρευνας (ΗθΙάννοιΊς) με 
χρήση συγκεκριμένου ερωτηματολογίου, δεμένες σε 
τόμους (700 περίπου), που αριθμούν περισσότερες από 
3.500.000 σελίδες. 

2. Συλλογή χιλίων (1000), περίπου, αντικειμένων λαϊ¬ 
κού πολιτισμού. 

3. Συλλογή μουσικής ύλης, που αποτελείται από 200 
και πλέον ηχογραφήσεις δημοτικής μουσικής σε ταινίες 
παλαιού τύπου μαγνητοφώνου και 100 περίπου κασέτες 
με δημοτικά τραγούδια, αφηγήσεις παραμυθιών κ.λπ. 
Το ηχητικό αυτό υλικό αποτελεί τμήμα της ευρύτερης 
συλλογής του Λαογραφικού Μουσείου και Αρχείου, που 
συμπληρώνει την έρευνα και τη μελέτη του λαϊκού μας 
πολιτισμού. 

4. Αρχείο φωτογραφιών, μέρος του οποίου είναι ήδη 
ψηφιοποιημένο. Περιλαμβάνεται ακόμη αριθμόςγυάλι- 
νων πλακών, που συνιστούν την πρώτη μορφή αρνητι¬ 
κού φωτογραφίας. 

5. Αρχείο μικροφωτογραφιών (ιηίεΐΌίίΙΐΎΊ5), το οποίο 
αποτελείται από 13.700 μικροφωτογραφίες λαογραφι- 
κών κειμένων από το Αρχείο Παύλου Βλαστού και έξι 
χειρογράφων 17ου -19ου αι., ύλης μαγικού κυρίως πε¬ 
ριεχομένου (τα πρωτότυπα των οποίων βρίσκονται στο 
Ιστορικό Αρχείο Κρήτης). 

6. Αρχεία αυτοβιογραφιών και αφηγήσεων ζωής λαϊ¬ 
κών ποιητών, οργανοπαιχτών, χορευτών και τραγουδι¬ 
στών, σε έντυπη και ψηφιακή μορφή. 

7. Αρχεία αυτοβιογραφιών και αφηγήσεων ζωής με¬ 
ταναστών, προσφύγων και Ελλήνων της διασποράς, σε 
έντυπη και ψηφιακή μορφή. 

Άρθρο 4 

Σκοπός 

Το Λαογραφικό Μουσείο και Αρχείο έχει ως σκοπό: 

1. Την κάλυψη σε προπτυχιακό και μεταπτυχιακό 
επίπεδο των διδακτικών και ερευνητικών αναγκών του 
Τμήματος Φιλολογίας και ειδικά του Τομέα Βυζαντινής 
Φιλολογίας και Λαογραφίας, καθώς και άλλων τμημάτων 
του Πανεπιστημίου Αθηνών σε θέματα που εμπίπτουν 
στα αντικείμενα δραστηριότητας του Λαογραφικού 
Μουσείου και Αρχείου, όπως αυτά προσδιορίζονται στο 
άρθρο 1. 

2. Την προαγωγή της επιστημονικής έρευνας (επιτό¬ 
πιας, αρχειακής, βιβλιογραφικής) με την λειτουργία 
Εργαστηρίου μελέτης του λαϊκού πολιτισμού που θα 
αξιοποιεί το υλικό των συλλογών του Λαογραφικού 
Μουσείου και Αρχείου. 

3. Την συνεργασία με σχολεία της πρωτοβάθμιας και 
δευτεροβάθμιας εκπαίδευσης, με σκοπό επιμορφωτικές 
επισκέψεις ομάδων μαθητών στον χώρο του Λαογραφι- 


κού Μουσείου και Αρχείου για γνωριμία με τον ελληνικό 
λαϊκό πολιτισμό. 

4. Την ανάπτυξη προγραμμάτων διδασκαλίας της Λαο¬ 
γραφίας με τρόπο εύληπτο και τεκμηριωμένο που θα 
μπορούν να διατεθούν για την επιμόρφωση εκπαιδευ¬ 
τικών της πρωτοβάθμιας και δευτεροβάθμιας εκπαίδευ¬ 
σης, με βάση τα πλούσια αρχεία καθώς και τα αντικείμενα 
λαϊκού πολιτισμού που έχει στη διάθεσή του. 

5. Τη συνεργασία κάθε μορφής με Κέντρα ερευνών 
και ακαδημαϊκά Ιδρύματα της ημεδαπής και της αλλο¬ 
δαπής, εφόσον οι επιστημονικοί στόχοι, συμπίπτουν, 
συμβαδίζουν και αλληλοσυμπληρώνονται με εκείνους 
του Λαογραφικού Μουσείου και Αρχείου. 

6. Τη διοργάνωση επιστημονικών διαλέξεων, ημερί¬ 
δων, σεμιναρίων, συμποσίων, συνεδρίων, εκθέσεων και 
άλλων επιστημονικών εκδηλώσεων, την πραγματοποί¬ 
ηση δημοσιεύσεων, εκδόσεων, ψηφιακών δίσκων και 
την πρόσκληση Ελλήνων και ξένων αναγνωρισμένων 
επιστημόνων. 

7. Την καλύτερη αξιοποίηση του πρωτογενούς αρχει¬ 
ακού και μουσειακού υλικού του (μέσω ψηφιοποίησης 
κ.λπ.) για επιστημονικές χρήσεις σε συνεργασία και με 
άλλους επιστημονικούς και κοινωνικούς φορείς 

8. Την εξυπηρέτηση κοινωνικών αναγκών, όταν και 
όποτε ζητείται συγκεκριμένη συνδρομή σε θέματα με 
τα οποία ασχολείται, διότι πάγια επιδίωξη του θα είναι 
η συμβολή στη μελέτη προβλημάτων της ελληνικής 
κοινωνίας και του πολιτισμού κατά το παρελθόν και το 
παρόν, στον ελλαδικό χώρο και στον χώρο της ελληνικής 
διασποράς, και η ανάδειξη και προβολή του σύγχρονου 
γίγνεσθαι στο χώρο του λαϊκού πολιτισμού με τα σύγ¬ 
χρονα μέσα έρευνας. 

9. Τον εμπλουτισμό των συλλογών του με επιτόπια 
έρευνα, δωρεές, ανταλλαγές, κ.λπ. 

10. Την παροχή συναφών υπηρεσιών κατά τα προβλε- 
πόμενα στο π.δ. 159/1984 (Α '53). 

Άρθρο 5 

Προσωπικό 

Το Λαογραφικό Μουσείο και Αρχείο απαρτίζεται, με 
απόφαση της Γενικής Συνέλευσης του Τμήματος Φι¬ 
λολογίας, από καθηγητές και Λέκτορες του Τμήματος, 
των οποίων το γνωστικό αντικείμενο είναι αντίστοι¬ 
χο με τα γνωστικά αντικείμενα όπως αυτά ορίζονται 
στο άρθρο 1 του παρόντος καταστατικού, καθώς και 
από μέλη ΕΤΕΠ και λοιπό επιστημονικό και διοικητικό 
προσωπικό που κατανέμεται σ' αυτό, σύμφωνα με την 
κείμενη νομοθεσία, καθώς και από προπτυχιακούς και 
μεταπτυχιακούς φοιτητές Λαογραφίας σε εθελοντική 
βάση. 

Άρθρο 6 

Διοίκηση - Αρμοδιότητες 

1 .Το Λαογραφικό Μουσείο και Αρχείο διευθύνεται από 
τον Διευθυντή, ο οποίος είναι ΚαθηγητήςτουΤμήματος 
Φιλολογίας, με γνωστικό αντικείμενο αντίστοιχο με τα 
γνωστικά αντικείμενα του Λαογραφικού Μουσείου και 
Αρχείου, και εκλέγεται σύμφωνα με την κείμενη νομο¬ 
θεσία. 

2.0 Διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 και επιπλέον: 

α. Συντονίζει το διδακτικό (προπτυχιακό - μεταπτυχι¬ 
ακό) και ερευνητικό έργο του Λαογραφικού Μουσείου 
και Αρχείου. 

β. Καταρτίζει και υποβάλλει στη Γενική Συνέλευση του 
Τμήματος Φιλολογίας το ετήσιο πρόγραμμα λειτουργίας 
του Λαογραφικού Μουσείου και Αρχείου και μεριμνά για 
την τήρησή του. 

γ. Μεριμνά για την οικονομική διαχείριση των πόρων 
του Λαογραφικού Μουσείου και Αρχείου. 

δ. Μεριμνά για τη στελέχωση του Λαογραφικού Μου¬ 
σείου και Αρχείου με το αναγκαίο προσωπικό, σύμφωνα 
με τις διατάξεις της εκάστοτε ισχύουσας νομοθεσίας. 

ε. Μεριμνά για την κατανομή των χώρων του Λαογρα- 
φικού Μουσείου και Αρχείου. 

στ. Υποβάλλει τον ετήσιο απολογισμό δραστηριοτή¬ 
των του Λαογραφικού Μουσείου και Αρχείου. 

ζ. Εισηγείται στο Τμήμα για την προμήθεια του απα¬ 
ραίτητου εξοπλισμού, καθώς και για τους υπεύθυνους 
αναλώσιμων υλικών και συντήρησης του κινητού εξο¬ 
πλισμού. 

η. Υπογράφει κάθε εξερχόμενο έγγραφο και γενικά 
είναι υπεύθυνος για την ομαλή και αποδοτική λειτουργία 
του Λαογραφικού Μουσείου και Αρχείου. 

Άρθρο 7 
Λειτουργία 

1 .Το Ααογραφικό Μουσείο και Αρχείο λειτουργεί κατά 
τις εργάσιμες ημέρες και ώρες, σύμφωνα με τον κανο¬ 
νισμό του Εθνικού και Καποδιστριακού Πανεπιστημίου 
Αθηνών. 

2.0 Διευθυντής ενημερώνεται πριν από την διεξαγωγή 
κάθε εργασίας, που γίνεται στο Ααογραφικό Μουσείο 
και Αρχείο στα πλαίσια του ερευνητικού προγράμματος 
ή άλλου έργου, που έχει αποφασισθεί και καθορίζει την 
προτεραιότητα στη χρησιμοποίηση οργάνων και χώρων, 
σε περίπτωση που δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του Λαογραφικού Μουσείου και Αρχείου, τη 
χρησιμοποίηση οργάνων και υλικών που ανήκουν σε 
αυτό, την παραμονή των εργαζομένων (προσωπικού, 
φοιτητών, επισκεπτών) στους χώρους, καθώς και στην 
προστασία των οργάνων και εγκαταστάσεων του Λαο- 
γραφικού Μουσείου και Αρχείου από βλάβες. 

4. Η χρησιμοποίηση ειδικών οργάνων του Λαογραφι- 
κού Μουσείου και Αρχείου επιτρέπεται μόνο στο προ¬ 
σωπικό του ή άλλους ερευνητές που έχουν εκπαιδευ¬ 
τεί στη χρήση των συγκεκριμένων οργάνων και έχουν 
εξουσιοδοτηθεί από τον Διευθυντή. Κινητά όργανα και 
αντικείμενα τα οποία παραδίδονται για τη διεξαγωγή 
εργασιών επιστρέφονται μετά τη χρησιμοποίηση τους 
στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα 
του Ιδρύματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του Λαογραφικού Μουσείου και Αρ¬ 
χείου, σύμφωνα με την ισχύουσα νομοθεσία (άρθρα 18 
παρ. 2 του ν. 1268/1982,5 του π.δ. 407/1980 (Α' 112) και 


2παρ. 1 εδ.Δ 'του ν. 1674/1986 (Α'203), όπως αυτά ισχύ¬ 
ουν, καθώς και άλλων επιστημόνων για τη διδασκαλία, 
έρευνα ή οργάνωση του Λαογραφικού Μουσείου και 
Αρχείου σύμφωνα με την κείμενη νομοθεσία. 

Άρθρο 8 

Έσοδα 

Το Ααογραφικό Μουσείο και Αρχείο λειτουργεί απο¬ 
κλειστικά με ιδίους πόρους και δεν θα βαρύνει τον τα¬ 
κτικό προϋπολογισμό ή την Κρατική επιχορήγηση του 
Ιδρύματος (άρθρο 96 του ν. 4310/2014, όπως προστέθη¬ 
κε στο άρθρο 80 του ν. 4009/2011 και ισχύει με το άρθρο 
60 του ν. 4386/2016). 

Τα έσοδα του Λαογραφικού Μουσείου και Αρχείου 
προέρχονται από: 

Ι.Τις κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από φυσικά 
και νομικά πρόσωπα, της ημεδαπής ή της αλλοδαπής, 
προς το Εθνικό και Καποδιστριακό Πανεπιστήμιο Αθη¬ 
νών, για τους σκοπούς του οικείου Λαογραφικού Μου¬ 
σείου και Αρχείου (Άρθρο 4 του παρόντος Εσωτερικού 
Κανονισμού), εφόσον δεν τίθενται όροι που αντιβαίνουν 
στο σκοπό του Λαογραφικού Μουσείου και Αρχείου και 
του Εθνικού και Καποδιστριακού Πανεπιστημίου Αθη¬ 
νών. 

2. Τη συμμετοχή σε ευρωπαϊκά, ελληνικά ή διεθνή 
ερευνητικά προγράμματα. 

3. Την παροχή υπηρεσιών κατά τα προβλεπόμενα στο 
άρθρο 3 παρ. 3 του π.δ. 159/1984 (Α' 53). 

4. Τη διάθεση εκπαιδευτικών, ερευνητικών ή εν γένει 
επιστημονικών προϊόντων. 

5. Την εκτέλεση προγραμμάτων που πραγματοποιού¬ 
νται για ίδιο λογαριασμό ή λογαριασμό τρίτων, με στόχο 
την προαγωγή της επιστημονικής έρευνας. 

6. Την Ομάδα Φίλων του Λαογραφικού Μουσείου και 
Αρχείου. 

Άρθρο 9 

Τηρούμενα βιβλία 

Για τις ανάγκες του Λαογραφικού Μουσείου και Αρχεί¬ 
ου τηρούνται τα ακόλουθα βιβλία και στοιχεία: 

1. Βιβλίο πρωτοκόλλου εισερχομένων και εξερχόμενων 
εγγράφων. 

2. Βιβλίο περιουσιακών στοιχείων. 

3. Φάκελος οικονομικών στοιχείων ανά έτος. 

4. Μητρώο συλλογών 

5. Κατάλογος επιστημονικών βιβλίων, περιοδικών και 
οργάνων. 

6. Αρχείο εκπαιδευτικών και ερευνητικών προγραμ¬ 
μάτων. 

7. Βιβλίο μεταβολών προσωπικού. 

Με απόφαση του Διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ει¬ 
δικές διατάξεις. 

Άρθρο 10 

Χώρος Εγκατάστασης 

Το Ααογραφικό Μουσείο και Αρχείο εγκαθίσταται σε 
χώρο του Εθνικού και Καποδιστριακού Πανεπιστημίου 

Αθηνών. Χώρος εγκατάστασης του Λαογραφικού Μου¬ 
σείου και Αρχείου είναι οι χώροι που παραχωρούνται 
για τη διεξαγωγή του εκπαιδευτικού και ερευνητικού 
του έργου και συγκεκριμένα οι χώροι των ειδικών 
εγκαταστάσεων με τα όργανα και τον λοιπό τεχνι¬ 
κό εξοπλισμό για τη διενέργεια της αρχειοθέτησης, 
των ερευνητικών προγραμμάτων και εργαστηριακών 
ασκήσεων. 

Στους χώρους εγκατάστασης υπάρχει πινακίδα με τον 
τίτλο του Λαογραφικού Μουσείου και Αρχείου. 


Άρθρο 11 
Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2017 
Ο Πρύτανης 

